बस अड्डे पर बैठा उधेड़-बुन में ही था कि रात के साढ़े 8 बज गए। किसी ने बताया कि पास ही गुरुद्वारे में रुक जाओ और सुबह बसें चलेंगी तो चले जाना। मैं गुरुद्वारे की तरफ गया। वहां संयोग से पता चला कि एक सरदार जी का ट्रक हार्डवेयर का कोई सामान लेकर सरकाघाट जाने वाला है। सरदार जी से मैंने पूछा तो मुझे वह साथ ले चलने के लिए तैयार हो गए।सवा 9 बजे वह, उनका हेल्पर और मैं मंडी से चल दिए। सरदार जी मस्त मिजाज थे और खूब बातें कर रहे थे। रास्ते में उन्होंने भूतों के किस्से सुनाने शुरू कर दिए कि कैसे उन्हें रात को क्या-क्या दिखा है ड्राइवरी के अब तक के करियर मे।